પરંતું ત્યાર બાદ પોલીસ વિભાગ દ્વારા ફરિયાદ ન લેવામાં ન આવતા આ મામલો પેચીદો બન્યો છે ત્યારે આ મામલે યુનિવર્સિટીના સત્તાધિશોને અગાઉ આવેદનપત્ર આપવામાં આવ્યું હતંદ અને ત્યાર બાદ કલેક્ટર કચેરી સામે પાટીદાર એકતા સમિતિ દ્વારા ધરણાનો પણ કાર્યક્રમ યોજવામાં આવ્યો હતો અને ત્યાર બાદ કલેક્ટરને પણ આવેદનપત્ર આપવામાં આવ્યું હતું અને યુનિવર્સિટીના કુલપતિ દ્વારા પાટીદાર મહિલા સહિત અન્ય અધ્યાપકોને ખોટી રીતે હેરાનગતિ કરવામાં આવી છે ત્યારે આ બાબતે પોલીસમાં ફરિયાદ લેવામાં આવે અને કડક કાર્યવાહિ કરવામાં આવે તેવી માંગ આવેદનપત્રમાં ઉચ્ચારવામાં આવી હતી સાથે સાથે પાટણ શહેર ભાજપ દ્વારા પણ આ મામલાને વખોડી કલેક્ટરને આવેદનપત્ર આપવામાં આવ્યું હતું ત્યારે આજે ઉત્તર ગુજરાતના નવ જીલ્લાના પાસના કન્વીનરો પાટણ ખાતે આવી પહોંચ્યા હતા અને પાટીદાર મહિલા સહિત અન્ય અધ્યાપકોને ખોટી રીતે હેરાનગતિ તેમજ પોલીસ વિભાગ દ્વારા ફરિયાદ ન લેવામાં આવતા જે મામલે પાસના ઉત્તર ગુજરાતના પ્રભારી રેશ્માબેન પટેલ સહિતના પાસ કન્વીનરોએ કુલપતિને આવેદનપત્ર આપી આ મામલે આગામી અઠવાડીયામાં યોગ્ય નિર્ણય લઈ પગલા લેવામાં આવે જો તેમ નહી થાય તો અઠવાડીયા પછી સમગ્ર રાજ્યની મહિલાઓ યુનિવર્સિટી ખાતે આવી ઘેરાવો કરશે તેવું અલ્ટીમેટમ પાસના કન્વીનરો દ્વારા આપવામાં આવ્યું હતું ત્યાર બાદ પાસ કન્વીનર પાટણ કલેક્ટર કચેરી ખાતે પહોંચ્યા હતા જ્યાં કલેક્ટરને પણ આવેદનપત્ર આપી અધ્યાપક મહિલાની પોલીસ વિભાગ દ્વારા ફરિયાદ લેવામાં આવે અને તેની ન્યાયીક તપાસ કરવામાં આવે તેવી માંગ ઉચ્ચારી હતી.